Keppnisnámskeið hugsað fyrir börn , unglinga og ungmenna sem stefna í landsmótsúrtöku og svo alla leið á landsmót . Fyrirkomulagið verður þannig að í byrjun apríl verður stöðumat þar sem reiðkennarar taka út knapa og hest og staðsetja hvað er gott og hvað þarf að bæta . Það verða 3 - 4 tímar fram að Reykjavíkurmóti og síðan verða 4 - 5 tímar fram að landsmótsúrtöku . Reiðkennararnir sem koma að verkefninu eru Anna Valdimarsdóttir , Friðfinnur Hilmarsson , Hrefna María Ómarsdóttir og Henna Sirén . Eftir landsmótsúrtökuna verður áframhaldandi námskeið þar sem æskunni verður fylgt vel eftir og stefnt er að því að reiðkennarar fari með þeim í æfingabúðir og fylgi þeim alveg eftir á landsmótinu – í braut og taki ða móti þeim úr braut . Námskeiðin verða í tveimur hlutum , fram að úrtöku og eftir úrtöku . Verð á námskeiðinum fer svolítið eftir þátttökufjölda en reynt verður að hafa það í algjöru lágmarki . Áhugasamir verða að senda póst á fakur@fakur.is með nafni , kennitölu , gsm símanúmeri – fyrir sunnudaginn 30. mars .